La Horse
La Horse () je francusko-italijansko-zapadnonjemački kriminalistički film snimljen u režiji Pierrea Granier-Deferrea i premijerno prikazan 1970. godine. Protagonist, čiji lik tumači Jean Gabin, je Auguste Maroilleur, ostarjeli farmer koji unatoč poodmakle dobi željeznom rukom upravlja kako svojom prostranom farmom, tako i proširenom porodicom. Radnja prikazuje kako otkriva da je njegov unuk Henri (koga tumači Marc Porel) na farmu sakrio prokrijumčareni heroin, a zbog čega njegova farma i porodica postaju metama zlostavljanja od strane gangstera koji se droge žele dočepati te je Auguste prisiljen poduzeti ekstremne mjere kako bi ih zaštitio. La Horse je nakon premijere bio žestoko napadnut od strane kritike, koja mu je zamjerala veličanje vigilantizma i konzervativnih vrijednosti, ali je, s druge strane, imao izuzetnu gledanost u kino-dvoranama te predstavljao jedan od najpopularnijih filmova u Gabinovoj karijeri.

Uloge 
 Jean Gabin ... Auguste Maroilleur, vlasnik farme
 Marc Porel ... Henri, Augusteov unuk
 Danièle Ajoret ... Louise, mlada Augusteova kćer 
 Michel Barbey ... Maurice, Louisein muž 
 Christian Barbier ... Léon, Mathildein muž
 Pierre Dux ... istražni sudac
 Armando Francioli ... Francis Grutti, gangster
 Julien Guiomar ... policijski inspektor 
 Eléonore Hirt ... Mathilde, Augusteova starija kćer
 Reinhard Kolldehoff ... Hans, narkobos
 Astrid Frank ... Hansova djevojka
 Félix Marten ... Marc, gangster 
 Orlane Paquin ... Véronique, Augusteova unuka
 André Weber ... Bien-Phu, radnik na farmi
 Henri Attal ... Louis, gangster
 Dominique Zardi ... Tony, gangster
 Albert Delpy

Izvori

Vanjske veze

Francuski filmovi
Italijanski filmovi
Zapadnonjemački filmovi
Kriminalistički filmovi
Dramski filmovi
Akcije (filmovi)